הכנס ה-14 לחינוך לחלל ע"ש רונה רמון
2026-01-28 16:00 - 20:30 UTC | בית חיל האוויר, ז’בוטינסקי 15, הרצליה, בית חיל האוויר, ז'בוטינסקי 15,, הרצליה
הכנס ה-14 לחינוך לחלל ע”ש רונה רמון

מתי: יום רביעי, 28.1.2026, 16:00–20:30
איפה: בית חיל האוויר, ז’בוטינסקי 15, הרצליה
למי: אנשי חינוך העוסקים בתחום החלל ובתחומים משיקים, אנשי מקצוע מתחום החלל, ובאופן כללי מי שהחלל מלהיב ומעסיק אותו ומחפש להעשיר את הידע והכלים העומדים לרשותו כדי לחלוק את ההתלהבות הזו עם אחרים.
רישום: מספר המקומות מוגבל, יש להירשם מראש

סוכנות החלל הישראלית שבמשרד החדשנות, המדע והטכנולוגיה וקרן רמון בשיתוף משרד החינוך, מתרגשים להזמינכם להירשם לכנס חינוך לחלל ע”ש רונה רמון אשר יתקיים זו השנה ה-14, ביום רביעי, 28 בינואר 2026, 16:00–20:30
הכנס יעמוד השנה בסימן צמיחה מקצועית אישית והעצמת מחנכי החלל, מתוך ההבנה כי הם עמוד התווך המשמעותי עבור דור העתיד, במיוחד לאחר שנתיים מורכבות. רונה רמון ז״ל נהגה לומר: “אני מאמינה שהאובדן בא ללמד אותנו משהו על החיים, ולמרות הכאב הוא יכול להוביל להתפתחות אישית. זהו תהליך מסועף של צמיחה מתוך משבר”. ברוח דבריה ודרכה, הכנס מהווה מפגש שנתי של קהילת החינוך בישראל, המחבר בין מדע, טכנולוגיה, ערכים והשראה – ומבקש לחזק, לרומם ולהאיר דרך משותפת לעתיד.

מה בתוכנית:
16:00-17:00 התכנסות ותערוכת מורשת
17:00-17:20 ברכות

גילה גמליאל, שרת החדשנות, המדע והטכנולוגיה
יפתח רמון, יו”ר קרן רמון
בילי פרידמן, מפמ”ר מדע וטכנולוגיה, משרד החינוך

17:20-17:30 סקירה על כל מה שחדש בחלל בשנה האחרונה
17:30-18:10 הרשימה: חלומות צריך לצעוק – יובל אברמוביץ
18:10-18:30 מחושך לאור חינוך ותקומה – עו”ד אימי פלמור – פרויקטורית השיקום של קיבוץ ניר עוז
18:30-18:45 הפסקה ומעבר לסדנאות
18:45-19:30 סדנאות חלל כהשראה במרחב החינוכי:

תעוזה לחלום
“מהמכתש לירח: כשחולמים רחוק השמיים הם לא הגבול”
רואי נאור, Co-Founder and CEO at Creation-Space

אמונה עצמית
“יומן הקפטן: לתפוס את הרגע בסדנת כתיבה יוצרת”
בר חיון, מרצה ומנהל התוכן סוכנות החלל הישראלית

שאיפה למצוינות
“מתחקיר למצוינות: ללמוד מכישלון כיצד להמריא”
תומר, עמותת בוגרי חיל האוויר

הגשמה
“מרחב חינוכי משמעותי: היכולת לזהות כוחות-על”
ליאור רון, סמנכ”לית חינוך ופיתוח קרן רמון

השפעה
“לחקור את הבלתי־נראה: איך יוצרים השפעה דרך מדע וחלל”
חגית טישלר, סמנכ”לית פיתוח וחינוך מוזיאון המדע

19:30 הפסקה וחזרה למליאה
19:45 הרצאת אסטרונאוט: גארת’ רייזמן, אסטרונאוט נאס”א לשעבר. הדירקטור של מבצעי החלל בחברת SpaceX
20:30 סיכום הכנס

אודות המרצים המשתתפים בכנס:

עו”ד אמי פלמור, עורכת דין ישראלית, שכיהנה כמנכ”לית משרד המשפטים מ-1 בפברואר 2014 ועד ספטמבר 2019. בסוף 2024 התמנתה לפרויקטורית השיקום של קיבוץ ניר עוז.
יובל אברמוביץ’ שדרן רדיו, עיתונאי, תסריטאי, שחקן, מרצה, סופר, בעל הוצאת ספרים, דירקטור ויזם ישראלי.
ד”ר רואי נאור מדען פלנטרי שחקר בנאס”א את הגיאולוגיה של מאדים ונבחר להשתתף בהדמיית משימה מדעית של חיים על מאדים מטעם ארצות הברית. הוגה הרעיון והיוזם הראשוני של מרכז הדמיות החלל D-MARS. כיום הוא מייסד שותף ומנכ”ל Creation-Space, חברה התומכת בפיתוחים טכנלוגיים לחקר החלל והתיישבות עתידית.
בר חיון, מנהל התוכן בסוכנות החלל הישראלית, מרצה ויוצר פודקאסטים (“סוכן חלל” בכאן הסכתים ו”קול היקום” בסוכנות החלל). לימד ספרות וכתיבה יוצרת במכללת מנשר, היה עיתונאי (דה-מרקר, מוסף הארץ) והיה ממקימי כתב העת הרב-תחומי “אלכסון”. פרסם פרוזה קצרה (גרנטה, תחרות הסיפור הקצר של הארץ) וכתב ספר על מחזותיו של הרולד פינטר (הקיבוץ המאוחד).
ליאור רון סמנכ”לית חינוך ופיתוח קרן רמון. בוגרת MBA בתכנית הבינלאומית במנהל עסקים בהתמחות במנהיגות חברתית של קרן מנדל, אוניברסיטת בן גוריון ותואר B.A בתקשורת מהמרכז הבינתחומי הרצליה, אשר במהלכו השלימה לימודי תעודת הוראה במסגרת תכנית ייחודית להסבת אקדמאים.
ד”ר חגית טישלר היא סמנכ”לית חינוך במוזיאון המדע ע”ש בלומפילד בירושלים, והיא מוזכרת גם כראש תחום חינוך, עם תפקיד מרכזי בפיתוח תכנים חינוכיים, קשרים עם מוסדות חינוך וניהול פרויקטים כמו ירידי חקר, והיא דמות מפתח בקידום החינוך המדעי-טכנולוגי בעיר
תומר – טייס, עמותת בוגרי חיל האוויר.

הסדנאות בכנס נבנו סביב ערכי הליבה של משפחת רמון: תעוזה לחלום, אמונה עצמית, שאיפה למצוינות, הגשמה והשפעה. כל סדנא מזמינה את המשתתפים לצלול לעומק ערך אחד, דרך עולמות החלל, המדע והחינוך, ולהפוך אותו לכלי מעשי להשראה וצמיחה חינוכית ואישית.

ממריאים לחלל בקרית מלאכי
2026-01-28 16:00 - 2026-01-29 19:30 | מרכז מדעים קרית מלאכי, בן גוריון 38, קרית מלאכי
פעילות שבוע החלל הישראלי לכל המשפחה בקרית מלאכי

היכרות עם היקום – באשכול הפיס אשדוד
2026-01-28 16:30 - 18:30 | אשכול הפיס, ז’בוטינסקי 92, אשדוד, ז'בוטינסקי 92, אשדוד
היכרות עם היקום – באשכול הפיס אשדוד

מתי: יום רביעי, 28.01.26 | 16:30–18:30
איפה: אשכול הפיס, ז’בוטינסקי 92, אשדוד
עבור מי: ילדים מגיל 5 שנים
הרשמה: יש להירשם מראש (עדכון 11.1.26: אזלו המקומות)

הצטרפו למסע מרתק אל החלל במסגרת שבוע החלל במרכז המדעים אשכול הפיס! במהלך הפעילות המשתתפים ייחשפו לעולם האסטרונומיה והחלל דרך פעילויות חווייתיות כגון ניסויים מדעיים בזיקה לחלל, ביקור בפלנטריום נייד ותחנות התנסות המעוררות סקרנות והשראה.

פרטים נוספים:

לבירורים: 08-8536081 / eshcolpaisashdod@gmail.com
מידע על נגישות לבעלי מוגבלויות: המקום נגיש, אך הכניסה לפלנטריום לא נגישה.

סיפורי ירח - תיאטרון ירח לילדים בגבעתיים
2026-01-28 17:00 - 18:00 | מרכז קהילתי שדה בוקר, רחוב שדה בוקר 10, גבעתיים, רחוב שדה בוקר 10,, גבעתיים
סיפורי ירח – תיאטרון ירח לילדים בגבעתיים

מתי: רביעי, 28.01.26, 17:00–18:00
איפה: מרכז קהילתי שדה בוקר, רחוב שדה בוקר 10, גבעתיים
למי: לגילי 4-6
הרשמה: לרשמה באתר קהילתיים

צוות מצפה הכוכבים גבעתיים מגיע למרכז הקהילתי שדה בוקר בגבעתיים, ומביא איתו בתרמיל אבק כוכבים! פעילות מיוחדת לילדים והורים: מופע התיאטרון “סיפורי ירח” בהנחיית דורית שלו ותצפית מודרכת בטלסקופ.

פרטים נוספים:

לבירורים: 035731152
פרטי נגישות: המקום מונגש

החלל במרכז הבמה – בכרמיאל
2026-01-28 17:00 - 19:00 | מכללה האקדמית להנדסה בראודה בכרמיאל, סנונית 51, כרמיאל
החלל במרכז הבמה – בכרמיאל

מתי: יום רביעי, 28.1.26, 17:00 – 19:00
איפה: מכללה האקדמית להנדסה בראודה בכרמיאל, סנונית 51, כרמיאל
למי: כל המשפחה

חלל על הבמה הוא אירוע חווייתי לכל המשפחה, המשלב מופע מדעי מרהיב ופעילויות התנסות ויצירה מעולם החלל. במופע על הבמה נצפה בהדגמות מסקרנות ומרהיבות וניחשף לתופעות מפתיעות מהעולם המדעי. לצד זאת, יפעלו תחנות פעילות אינטראקטיביות המזמינות את המשתתפים ליצור, לחקור ולהתנסות בנושאי חלל, מדע וטכנולוגיה.

פרטים נוספים:

שפה: עברית.
להגעה: בווייז – המכללה האקדמית להנדסה בראודה
מידע לבעלי מוגבלויות: האירוע מתקיים במתחמים נגישים, הכוללים חניות נגישות, שירותים נגישים ומעברים רחבים.

ממריאים לחלל – מ"אחווה" ירכא
2026-01-28 18:00 - 22:00 | תיכון מקיף אחווה, תיכון מקיף אחווה, ירכא
ממריאים לחלל – מ”אחווה” ירכא

מתי: יום רביעי, 28.1.26 | 18:00–22:00
איפה: תיכון מקיף אחווה, ירכא
למי: כל המשפחה
הרשמה: יש להירשם מראש

ערב של חלל, סקרנות והשראה בתיכון אחווה בירכא!
הפעילות לילדים, לנוער ולמבוגרים.
מה מחכה לכם?

תצפית בכוכבים
סיור בתערוכות של צילומי אסטרונומיה מרהיבים
מעבדה חווייתית לבניית ננו־לוויינים
משחקים והפעלות מדעיות מותאמות לכל המשפחה
פלנטריום חווייתי
פעילות ייחודית בחווה הידרופונית ועוד הפתעות מרתקות!

פרטים נוספים:

להגעה: בווייז – תיכון מקיף אחווה, ירכא
יצירת קשר: 052-5867190
מידע על נגישות לבעלי מוגבלויות: קיימת נגישות מלאה לנכים.

הפלגה לעולמות רחוקים – במדעטק חיפה
2026-01-29 16:00 - 21:00 | מדעטק חיפה, שמריהו לווין 25, חיפה
הפלגה לעולמות רחוקים – במדעטק חיפה

מתי: יום חמישי, 29.01.26 | 16:00–21:00
איפה: מדעטק – בניין התערוכות, שמריהו לווין 25, חיפה
עבור מי: לכל המשפחה
הרשמה: יש להירשם מראש

הצטרפו אלינו לערב מדעי-חווייתי בתערוכות אגף החלל החדש של מדעטק, שבו נפליג יחד אל מחוזות שמעבר לשמש. נצלול אל עולמות רחוקים ונחקור גופים מסתוריים שמחוץ למערכת השמש, נבין איך נוצרים כוכבים ומה קורה כשמרחב וזמן מתעקמים סביב חור שחור. נצא למסע בחלל בחללית אימרסיבית וננחת נחיתה רכה עם קפסולת סויוז, נתרשם מלוויין הישראלי החדשני של חברת Astroscale ונרחף בתחנת החלל בעזרת מציאות מדומה.

מה בתוכנית:

תערוכות חלל אינטראקטיביות: מסע בחללית אימרסיבית – מחיפה ועד קצות מערכת השמש, מפגש מקרוב עם דגם בגודל מלא של קפסולת סויוז המחזירה אסטרואוטים לכדור הארץ, תצוגת דגמי לוויינים וטכנולוגיות חלל, התנסות חווייתית בפריטי ציוד של אסטרונאוטים ועוד!
החיים מחוץ לכדור הארץ- מופע הדגמות בהשתתפות הקהל.
דיבייט על חלל – מופע מרתק על סוגיות מסעירות בחקר החלל.
הרצאות חלל: כולנו אבק כוכבים, אסטרוביולוגיה יקום וחייזרים.
הכבידה על פי אינשטיין – הדגמה של עיקום המרחב זמן.
אתגרים וסדנאות: סידור מערכת השמש, איך נגור במאדים? ועוד.
צילום מהחלל: הדגמות במצלמות כשל לווייני אופק.
רובונאוט: הדגמה ומופע על סיוע של רובוטים במשימות חלל.
שיגור טילים: תחרות עיצוב ושיגורי טילים.

פרטים נוספים:

דרכי הגעה:

בווייז: שמריהו לוין 25 חיפה
מהרכבת לממשיכים באוטובוס: ירידה בתחנת חיפה בת גלים, תחנת האוטובוס ברחבה מול היציאה מתחנת הרכבת, קווים 37 או 28 עד התחנה ברחוב בלפור, מול הכניסה למדעטק.
מהרכבת לממשיכים במונית: הכי כדאי לרדת בתחנת מרכז-השמונה.
מתחנה מרכזית חוף הכרמל: קווי אוטובוס 112, 115 – ירידה בתחנה ראשונה ברחוב הרצל.
ממרכזית המפרץ: קו 115, או קו 3 במטרונית – ירידה בתחנת בית הקרנות. כרמלית (כרבע שעה הליכה מתחנת רכבת מרכז-השמונה): ירידה בתחנת הנביאים או מסדה.

לבירורים: 04-8614444
מידע על נגישות לבעלי מוגבלויות: קיימת נגישות מלאה לנכים. כל חלקי המוזיאון נגישים לנכים המשתמשים בכיסאות גלגלים: בבניין הראשי ישנה מעלית ומסדרונות רחבים המאפשרים מעבר בין התערוכות. מידע נוסף אצל רכז הנגישות: יוסי חדיד 04-8614536, yossi.hadid@madatech.org.il

פותחים אופקים לחלל
2026-01-29 16:00 - 21:00 | תפוח פיס אופקים, דרך הטייסים 4,, אופקים
פותחים אופקים לחלל

מתי: יום חמישי, 29.1.2026, 16:00–21:00
איפה: תפוח פיס אופקים, דרך הטייסים 4, אופקים
למי: לכל המשפחה

מרכז המדעים אופקים מזמין את הקהל הרחב לערב שכולו חלל והשראה. הפעילויות עוברות בסבבים – כל חצי שעה ויכללו מגוון רחב של מופעים, סדנאות, הפעלות, פעילות לקטנטנים ועוד הפתעות מלהיבות. בין הפעילויות:

פלנטריום- הדמיית שמי הלילה
מעבורת קולומביה ואילן רמון ז”ל – לזכרם!
מיני פלנטריום – יצירת מיני פלנטריום אישי לחדר
חשיפה לטכנולוגיות חדשניות – הולוגרמות, מציאות מדומה, מציאות רבודה
אתגרי חשיבה – חידות משחקי חשיבה ואתגרים
יצירות – תכשיטים מהחלל, גבישים, ערפיליות
בקרה ושליטה – התנסות בהפעלת רכבים או רחפנים
מזכרת מהחלל – הצטלם כאסטרונאוט תחנה פתוחה לפי תור
משחקי חלל – מחשבים פרוסים עם פעילויות בהפעלה עצמית

לבירורים: 08-9921313

פעילות חלל מדעית – בחווידע כרמיאל
2026-01-29 16:30 - 19:30 | בחווידע כרמיאל, צה"ל 103 א, כרמיאל
פעילות חלל מדעית – בחווידע כרמיאל

מתי: חמישי, 29.1.2026, 19:30–16:30
איפה: צה”ל 103 א’, כרמיאל
למי: לכל המשפחה.
הרשמה: יש להירשם מראש בעלות סמלית של 20 ש”ח

מופע מדעי של ניסויים מדמים תנאי חלל, ניסויים אישיים, ערכות בנייה חלליות, פלנטריום, שיגור חלליות, לונה פארק מדעי, חדר חושך.
במידה שמזג האויר יאפשר, נערוך תצפית כוכבים.

פרטים נוספים

פרטי קשר לבירורים: 04-9081240, ואטסאפ 0543564333, m-mada@m-karmiel.org
נגישות לבעלי מוגבלויות: המקום מונגש.

בין כוכבים – בבית רותר חולון
2026-01-29 17:30 - 20:00 | בית רותר חולון, אחד במאי 36, חולון
בין כוכבים – בבית רותר חולון

מתי: יום שני, 29.1.26, בשעות 17:30–20:00
איפה: אחד במאי 36 חולון
למי: משפחות וילדים מגיל 6 ומעלה
הרשמה: יש להירשם מראש בעלות 35 שקלים

המרכז הטכנולוגי “בית רותר” חולון מזמין אתכם להצטרף למסע אל הכוכבים במסגרת שבוע החלל הישראלי!
הצטרפו אלינו לערב של הרצאות, פעילויות חוויתיות ותצפית טלסקופית על שמי הערב (התצפית תתקיים בהתאם לתנאי מזג האוויר).

פרטים נוספים

פרטי קשר לבירורים נוספים: Roter@holon.muni.il | 03-5097466
פרטים על נגישות לבעלי מוגבלויות: המקום נגיש, במקום יש מקלט שהגישה אליו היא באמצעות מדרגות.

כוכבים קטנים, חלומות גדולים – במרכז החלל טייבה
2026-01-29 18:00 - 21:00 | תפוח פיס ומרכז חלל טייבה
כוכבים קטנים, חלומות גדולים – במרכז החלל טייבה

מתי: יום חמישי, 29.1.2026, 18:00–21:00
איפה: תפוח פיס ומרכז חלל טייבה
למי: לכל המשפחה

“כוכבים קטנים – חלומות גדולים” הינו אירוע חווייתי ומעורר השראה במסגרת שבוע החלל הישראלי, המזמין ילדים, נוער ומשפחות לצאת למסע מרתק אל היקום. במהלך האירוע ייהנו המבקרים מתצפית מודרכת בכוכבים, בכוכבי לכת ובגרמי שמיים נבחרים באמצעות טלסקופים, לצד פעילויות חקר אינטראקטיביות העוסקות במערכת השמש, מחזור חיי כוכבים, חקר החלל הישראלי, לוויינים ואסטרונאוטים. המשתתפים ייחשפו לסיפורים מרתקים על היקום, יתנסו בפעילויות מדעיות מותאמות גיל, ויגלו כיצד סקרנות, מדע ודמיון יכולים להפוך חלום קטן למסע גדול אל החלל.

לבירורים: 09-7996672

סרט והרצאה: הפרידה הארוכה מכולן במצפה רמון
2026-01-29 20:00 | סינמכתש, שדרות בן גוריון 21, מצפה רמון, שדרות בן גוריון 21,, מצפה רמון
סרט והרצאה: הפרידה הארוכה מכולן

מתי: יום חמישי, 29.1.26, 20:00
איפה: סינמכתש, שדרות בן גוריון 21, מצפה רמון
למי: חובבי חלל וכל מי שתוהה אם מאדים יהיה אי פעם בית לאנושות
הרשמה: יש להירשם מראש, בעלות 30 שקלים

סוכנות החלל הישראלית, קופרו וסינמכתש מזמינים אתכם להרצאה וסרט במצפה רמון!
הסרט: “הפרידה הארוכה מכולן” | ישראל, קנדה 2022 | אנגלית (כתוביות בעברית)
האם הייתם רוצים לבקר במאדים? ומה אם היו אומרים שיש סיכוי שתשתגעו בדרך? ולמשך איזו תקופה הייתם מוכנים להיפרד מאהוביכם על מנת להגשים את חלומותיכם הפרועים? השאלות האלה ואחרות ילוו אתכם בזמן ואחרי הצפייה בסרטו של עידו מזרחי, המתעד את הנעשה מאחורי הקלעים של התוכנית הגרנדיוזית של נאס”א לשלוח אסטרונאוטים למאדים תוך עשור.
בימוי: עדו מזרחי | הפיקו וכתבו: עדו מזרחי וניר סער

ההרצאה: “האם נגיע למאדים?”
החלום להגיע למאדים חי ובועט כבר עשרות שנים. בר חיון מסוכנות החלל הישראלית, יוצר הפודקאסט “סוכן חלל” בתאגיד השידור, יספר מה צריך לקרות כדי שהפעם החלום הזה יתגשם ומה בעצם יצא מזה לאנושות.
